CELEX: 22021D0498
Language: fi
Date: 2018-10-26 00:00:00
Title: ETA:n sekakomitean päätös N:o 215/2018, annettu 26 päivänä lokakuuta 2018, ETA-sopimuksen liitteen X (Palvelut yleensä) ja liitteen XVIII (Työterveys ja -turvallisuus, työoikeus sekä miesten ja naisten tasa-arvoinen kohtelu) muuttamisesta [2021/498]

25.3.2021   
               
               
                  FI
               
               
                  Euroopan unionin virallinen lehti
               
               
                  L 105/11
               
            
         ETA:N SEKAKOMITEAN PÄÄTÖS N:o 215/2018,
         annettu 26 päivänä lokakuuta 2018,
         ETA-sopimuksen liitteen X (Palvelut yleensä) ja liitteen XVIII (Työterveys ja -turvallisuus, työoikeus sekä miesten ja naisten tasa-arvoinen kohtelu) muuttamisesta [2021/498]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon annetun direktiivin 96/71/EY täytäntöönpanosta sekä hallinnollisesta yhteistyöstä sisämarkkinoiden tietojenvaihtojärjestelmässä annetun asetuksen (EU) N:o 1024/2012 (IMI-asetus) muuttamisesta 15 päivänä toukokuuta 2014 annettu Euroopan parlamentin ja neuvoston direktiivi 2014/67/EU (1) olisi otettava osaksi ETA-sopimusta.
                  
               
                     (2)
                  
                  
                     Sen vuoksi olisi muutettava ETA-sopimuksen liitteitä X ja XVIII,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään ETA-sopimuksen liitteessä X olevaan 3 kohtaan (Euroopan parlamentin ja neuvoston asetus (EU) N:o 1024/2012) luetelmakohta seuraavasti:
            
                        ”–
                     
                     
                        
                           32014 L 0067: Euroopan parlamentin ja neuvoston direktiivi 2014/67/EU, annettu 15 päivänä toukokuuta 2014 (EUVL L 159, 28.5.2014, s. 11)”.
                     
                  
         
            2 artikla
            Lisätään ETA-sopimuksen liitteessä XVIII olevan 30 a kohdan (komission päätös 2009/17/EY) jälkeen seuraava:
            
                        ”30 b.
                     
                     
                        
                           32014 L 0067: Euroopan parlamentin ja neuvoston direktiivi 2014/67/EU, annettu 15 päivänä toukokuuta 2014, palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon annetun direktiivin 96/71/EY täytäntöönpanosta sekä hallinnollisesta yhteistyöstä sisämarkkinoiden tietojenvaihtojärjestelmässä annetun asetuksen (EU) N:o 1024/2012 (IMI-asetus) muuttamisesta (EUVL L 159, 28.5.2014, s. 11).
                        Tätä sopimusta sovellettaessa direktiivin säännöksiä koskee seuraava mukautus:
                        EFTA-valtioiden osalta 4 artiklan 3 kohdan c alakohdassa olevaa ilmaisua ”asetuksen (EY) N:o 593/2008 (Rooma I) ja/tai Rooman yleissopimuksen mukaisesti” ei sovelleta.”
                     
                  
         
            3 artikla
            Direktiivin 2014/67/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            4 artikla
            Tämä päätös tulee voimaan 27 päivänä lokakuuta 2018, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            5 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 26 päivänä lokakuuta 2018.
            
               
                  ETA:n sekakomitean puolesta
               
               
                  Puheenjohtaja
               
               Oda Helen SLETNES
            
         
         
            (1)  EUVL L 159, 28.5.2014, s. 11.
         
            (*1)  Valtiosäännön asettamista vaatimuksista on ilmoitettu.
      
      
         
            EFTA-valtioiden julistus
            26 päivänä lokakuuta 2018 annettuun ETA:n sekakomitean päätökseen N:o 215/2018 direktiivin 2014/67/EU ottamisesta osaksi sopimusta [2021/…]
            Palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon annetun direktiivin 96/71/EY täytäntöönpanosta 15 päivänä toukokuuta 2014 annetussa direktiivissä 2014/67/EU säädetään taloudellisten hallinnollisten seuraamusten ja sakkojen rajat ylittävästä täytäntöönpanosta. Tämän direktiivin ottaminen osaksi sopimusta ei vaikuta sellaisten tulevien säädösten ottamiseen osaksi sopimusta, jotka sisältävät säännöksiä taloudellisten hallinnollisten seuraamusten ja sakkojen rajat ylittävästä täytäntöönpanosta.